Asociația pentru Dialog și Valori Universale - ADVU

”Misiunea noastră este să identificăm acele tipuri de valori care creează unitate şi să le reintegrăm. ştim că o lume fără valori autentice este o lume divizată, lipsită de coerentă și credem că dialogul ar trebui să înceapă de aici”

Asociația pentru Dialog și Valori Universale din București, creată în anul 2010, Președinte domnul Mustafa Oz, și-a dorit și a reușit să devină un punct comun de referință în determinarea valorilor universale, a dialogului, toleranței și iubirii, în societatea românească. Asociația Pentru Dialog Și Valori Universale a apărut din dorința de a da prilejul unui dialog în care diferențele dintre noi să nu mai ocupe poziții antagonice, ci dimpotrivă, să contribuie la formarea unei noi realități, mai ample. Și-a propus să identifice acele aspecte universale care transcend diferențele de formă și care ne leagă într-o structură complexă, numită umanitate.

Aceste elemente comune servesc drept punți de legătură către un dialog între culturi diferite și sisteme de gândire diferite, pe scurt între părți care și-au format reprezentări variate cu privire la sensul acestei călătorii prin viață. ADVU consideră că educația este o valoare universală și crede că procesul de învățare nu încetează niciodată, de aceea organizează cursuri și module educaționale pentru adulți și copii. Prin evenimente, dezbateri și prelegeri abordează teme centrale de interes general, privite din unghiuri diferite, încercând în acest fel să găsească soluții și să deschidă uși către noi proiecte sociale și științifico-culturale. Susține demersuri umanitare și de responsabilizare socială. Promovează pluralismul cultural prin acțiunile întreprinse.

Oferă burse pentru studii și proiecte de cercetare academică pe subiectul multiculturalității și comunicării interculturale. De la înființare până în prezent la ADVU au luat naștere o mulțime de proiecte educaționale, sociale, interreligoase și culturale. Această asociaţie reuşeşte să pună în valoare cu adevărat resursele sociale ale societății, activând latura socială a oamenilor comunităților. În ceea ce privește obiectivele, ADVU dorește să atingă cât mai multe obiective promovate de către organizațiile mondiale, precum ONU: egalitatea de gen, educație de calitate, protecția mediului, pacea, eradicarea sărăciei. Și reușește cu succes asta prin implementarea de proiecte, concursuri, cursuri, conferințe, festivaluri, burse sau publicații. “Bursele ADVU” reprezintă un proiect profund angajat în sprijinirea educației și promovarea valorilor umane în societate.

Aceste burse sunt create cu gândul de a veni în ajutorul studenților care se confruntă cu dificultăți financiare în timpul studiilor lor. Prin acordarea acestor burse, se deschid uși către educație pentru tineri talentați, dar cu resurse limitate, oferindule șansa de a obține o educație de calitate și de a-și dezvolta potențialul la maximum. Acest proiect nu reprezintă doar un sprijin financiar, ci și o manifestare a solidarității și empatiei umane. Ele subliniază importanța ajutorului reciproc și a comunității în susținerea creșterii individuale. Acest proiect reprezintă un efort concret de a face posibilă realizarea viselor academice și profesionale a numeroși studenți, contribuind la construirea unui viitor mai luminos pentru ei și societatea în ansamblu. Buletinul de Europa reprezintă un proiect editorial deosebit, ce a prins viață sub forma unei reviste anuale, lansată în mod simbolic în Ziua Internațională a Europei, pe data de 9 mai.

Scopul acestei publicații este de a oferi o platformă de discuție și dezbateri, aducând împreună o varietate de voci din diferite domenii și medii sociale. Revista reprezintă o comunitate diversă de experți, lideri și tineri promițători, toți uniți în dorința lor de a contribui la cunoașterea și înțelegerea Uniunii Europene din perspective variate. Această diversitate de perspective aduce o valoare inestimabilă publicației, deoarece fiecare autor aduce cu sine un bagaj unic de cunoștințe și experiență. Buletinul de Europa servește ca un instrument vital în promovarea valorilor europene, a colaborării și a coeziunii în cadrul Uniunii Europene. Cu fiecare ediție anuală, acest proiect oferă o panoramă captivantă asupra evoluției și provocărilor cu care se confruntă Uniunea Europeană, demonstrând importanța dialogului și a diversității de perspective în procesul de luare a deciziilor europene. ADVU organizează anual Concurs de eseuri – Arta de a trăi împreună, Concurs de poezie – Ființă sfântă, mama, Concurs de desen ”Calătorie în timp” și Concurs de film scurtmetraj ”Valori Universale – Fraternitatea”. Motto-ul care ghidează ADVU în organizarea acestor concursuri este:

”Suntem de părere că o lume plină de iubire, pace și toleranță este mult mai frumoasă decât una condusă prin războaie de ură și egoism, care se concentrează pe diferențe și ajunge să accentueze discriminarea. Haideți să arătam lumii ce înseamnă arta de a trăi împreună! Să arătăm prin cuvinte cât de frumoasă este lumea în care trăim”. A organizat Conferința online ”Lectura – Puntea dintre trecut, prezent și viitor”, despre rolul lecturii în dezvoltarea fiecăruia dintre noi. Am avut onoarea, în calitate de Președinte al Asociației Mihai Eminescu Luceafărul și scriitor să moderez această conferință, având ca parteneri Facultatea de Jurnalism și Științele Comunicării, Unibuc; Editura „Litera”; „Luminainstituție de învățământ”.

Este asociația care în parteneriat cu Fundația Prețuiește Viața și Lumina Instituții de Învățământ, premiază în cadrul unei Gale ”Femeia Anului”, femei performante, implicate, care au excelat în domeniile în care activează în educație, sănătate, responsabilitate socială, cultură și sport. Pentru că ADVU consideră educația ca fiind o valoare universală și crede că procesul de învățare nu încetează niciodată, organizează periodic cursuri de Public Speaking, Diplomație și Protocol, Limbaj mimicogestual și Ebru, adresate tuturor categoriilor de vârstă. La invitația Asociației Mihai Eminescu Luceafărul, Asociația pentru Dialog și Valori Universale a adus ateliere de EBRU – tehnica picturii pe apă, pentru copiii din Rădinești-Gorj, care pentru prima dată au experimentat această tehnică, în cadrul Festivalului ”Ziua Rădineștenilor” și sărbătorirea a 50 de ani de existență a Muzeului Satului Rădinești. Dialoguri interculturale este un proiect online al Asociației pentru Dialog și Valori Universale, care se desfășoară pe canalul de Youtube al asociație.

Prin intermediul Dialogurilor Interculturale, asociația aduce în fața oamenilor confesiunile unor personalități din diverse domenii, oameni simpli, adevărate modele în viață, care promovează universalitatea și faptul că indiferent de naționalitate, rasă, religie, apartenență socială sau culturală, cu toții suntem oameni și cu toții suntem egali. Serile culturale organizate la sediul asociației împărtășesc din tradițiile turcești autentice și tradițiile altor popoare, iar cafenelele literare prezintă scriitori români și turci. În luna ianuarie 2024 Asociația Mihai Eminescu Luceafărul, în parteneriat cu Fundația Literar Istorică Stoika, a avut onoarea de a celebra, alături de ADVU, Ziua Națională a Culturii, subliniind importanța moștenirii noastre culturale și a dialogului intercultural.

Evenimentul face parte din proiectul Cafeneaua Culturală, unde alături de elevi, scriitori, artiști și profesori am explorat subiecte culturale sub titlul Itinerar al Identității: Tradiții și Amintiri, o ocazie unică de a ne îmbogăți cunoștințele și de a aduce în prim-plan aspecte esențiale ale identității noastre culturale. Serile de Iftar organizate în cadrul evenimentului „Dialog și Pace”, ne oferă privilegiul să cinăm împreună la masa de Iftar alături de invitați remarcabili, seri care au evidențiat nu doar dialogul și pacea, dar și recunoașterea meritelor și a eforturilor personalităților remarcabile din societatea noastră. „Dialog și Pace” nu a fost doar un eveniment, ci o demonstrație a puterii pe care o avem atunci când ne unim în jurul unor idealuri comune și ne dedicăm înțelegerii și respectului reciproc.

A fost o seară de celebrare a excelenței și a solidarității, care ne-a încurajat să continuăm să lucrăm împreună pentru o lume mai bună. ADVU, prin Organizația de Femei, a participat în luna martie a acestui an la panelurilor organizate de Comisia Națiunilor Unite pentru Statutul Femeii (UN CSW), unde, împreună cu Fundația Jurnaliștilor și Scriitorilor (JWF) cu sediul la New York, au găzduit un panel, alături de Cemre Ulker ca reprezentantă a JWF, Mariana Zberianu, una dintre cunoscutele jurnalistele din România, Arbanu Xharra o altă jurnalistă apreciată, Nida Khan o jurnalistă analistică independentă și Carmen Nemes, activistă, avocată pentru drepturile femeii și președinte al Asociației ANAIS, în calitate de vorbitori. Mulți invitați, reprezentanți ai societății civile, membri ai presei și voluntari au participat la panelul al cărui subiect principal a fost „Rolul presei în prevenirea violenței împotriva femeilor”.

Podul intercultural din România s-a stabilizat sub numele de ”Asociaţia pentru Dialog şi Valori Universale” Această asociaţie reuşeşte să pună în valoare cu adevărat resursele sociale ale societății, activând latura socială a oamenilor comunităților, aducând împreună toate comunitățile și cultele religioase și dezvoltând zi de zi voluntariatul în rândul tinerilor. Vechea zicală românească „Ce ție nu-ți place, altuia nu-i face”, care a trecut prin caracterul său universal testul timpului și a reverberat în mințile atâtor generații, este un îndemn la toleranță și respect reciproc”. (extras din ”Arta de a trăi împreună”, o antologie a ADVU, cu o prefață de Cleopatra Lorințiu)

Prof. Drd. Maria Petrescu

Contents